Hej Bolius


Hvis man får tegnet en byggeskadeforsikring til et helårshus og det viser sig, at det valgte byggefirma ikke formår at gennemføre opgaven som ønsket, eller det går konkurs, dækker forsikringen så færdiggørelsen af huset ? (der er ikke skrevet kontrakt med nogen endnu)


Mvh Lise Lotte


Dækker byggeskadeforsikring hvis entreprenøren går konkurs og ikke kan gennemføre byggeriet?
Hej Lise Lotte


Byggeskadeforsikringen dækker først, når huset står færdigt, så svaret er desværre nej.  
  
 Man sikrer sig imod denne type risici ved:  
  
1a) ALDRIG at betale forud eller for meget  
  
1b) At man først betaler HELE beløbet ved indflytning, (typehus konceptet, nøglefærdigt hus).  
  
2) At der indgås kontrakt med en sikkerhedsstillelse, jf. AB92 eller AB Forbruger, hvor firmaets bank eller lignende stiller en økonomisk garanti. Denne er typisk på 15 % af entreprisesummen, frem til afleveringen, hvorefter den nedskrives til 10 %. Der står så 10 % frem mod 1 års gennemgangen, hvorefter den nedskrives til 2 %, som så henstår indtil 5 års gennemgangen.  
  
 Håber du kan bruge svaret.   
  
Hvis du er usikker på entreprenørens evne til at levere, skal du slet ikke entrere med ham!

